88

Um 12. gr. Ákvæðið innleiðir a-lið 1. undirgreinar 1. mgr. 7. gr. og 2. undirgrein 1. mgr. 10. gr. UCITS. Kveðið er á um stofnframlag rekstrarfélaga verðbréfasjóða í gildandi 14. gr. a laga um fjármálafyrirtæki, sbr. 22. tölul. 1. mgr. 3. gr., sem er efnislega samhljóða ákvæði þessu. Markmið krafna um stofnframlag er að tryggja betur samfelldan og stöðugan rekstur verð- bréfasjóða. Með eiginfjárgrunni samkvæmt ákvæðinu er átt við eiginfjárgrunn í skilningi laga um fjármálafyrirtæki, sbr. 3. tölul. 1. mgr. 3. gr., þar með talið frádráttarliði. 1. mgr. innleiðir inngangsorð a-liðar fyrri undirgreinar 1. mgr. 7. gr. og 1. málsl. 2. undir- greinar 1. mgr. 10. gr. UCITS. Eiginfjárgrunnur skal uppfylla fjárhæðamörk ákvæðisins á hverjum tíma. 2. mgr. innleiðir i-lið a-liðar 1. undirgreinar 1. mgr. 7. gr. UCITS. 3. og 4. mgr. innleiða ii- og iii-lið a-liðar 1. undirgreinar 1. mgr. 7. gr. UCITS. Ákvæði UCITS vísar til 21. gr. tilskipunar 2006/49/EB sem innleidd er í ákvæði 84. gr. d laga um fjármálafyrirtæki, nr. 161/2002. Í 4. mgr. er 2. málsl. 2. undirgreinar 1. mgr. 10. gr. UCITS einnig innleiddur, en þar er kveðið á umað Fjármálaeftirlitinu sé heimilt, fari eiginfjárgrunnur rekstrarfélags undir þau mörk sem kveðið er á um í ákvæðinu, að veita rekstrarfélagi stuttan frest til að bæta þar úr. Að öðrum kosti skuli rekstrarfélagið stöðva starfsemina. Heimild 2. undirgreinar 1. mgr. 7. gr. UCITS er ekki nýtt af hálfu Íslands.

Um 13. gr. Ákvæðið felur í sér innleiðingu á 11. gr. UCITS, og tengist innleiðingu á 1. mgr. 8. gr., sbr. b-lið 1. mgr. 6. gr. og 3. tölul. 1. mgr. 7. gr. frumvarpsins. Í 1. mgr. 11. gr. UCITS er vísað til tilskipunar 2004/39/EB (MiFID I), sem síðar var felld úr gildi með tilskipun 2014/65/ESB (MiFID II). Varðandi samlestur ákvæða MiFID I og MiFID II þá vísast til 2. málsl. 94. gr. MiFID II þar sem segir að vísanir til MiFID I skuli skilja sem vísanir til ýmist MiFID II eða MiFIR, sbr. samanburðartöflu sem er í viðauka IV við MiFID II. Umrædd ákvæði MiFID I um eignarhluti og meðferð þeirra eru innleidd í lög um fjármálafyrirtæki. Í 2. mgr. 11. gr. UCITS er áréttað að þar sem í viðkomandi ákvæðum MiFID-tilskipunarinnar er vísað til verð- bréfafyrirtækis eða verðbréfafyrirtækja skuli rekstrarfélög verðbréfasjóða falla þar undir. 1. mgr. er nánast samhljóða orðalagi 1. mgr. 40. gr. laga um fjármálafyrirtæki, nr. 161/2002, sem nú gildir um rekstrarfélög verðbréfasjóða. Greinin kveður á um tilkynningarskyldu aðila vegna fyrirhugaðra breytinga á eignarhlut í rekstrarfélagi sem fara yfir tilgreind mörk. 2. mgr. byggist á 1. mgr. 48. gr. laga um fjármálafyrirtæki, nr. 161/2002, sem nú gildir um rekstrarfélög verðbréfasjóða. Greinin kveður á um tilkynningarskyldu aðila vegna fyrir- hugaðra breytinga á eignarhlut í rekstrarfélagi sem fer undir tilgreind mörk. Í 3. mgr. er lagt til að ákvæði VI. kafla laga um fjármálafyrirtæki, nr. 161/2002, verði látin gilda um meðferð virkra eignarhluta í rekstrarfélögum eftir því sem við á. Fjármálaeftirlitinu ber því meðal annars að meta hæfi þeirra aðila sem fara með virka eignarhluti í rekstrarfélagi verðbréfasjóða. EBA, ESMA og EIOPA hafa gefið út viðmiðunarreglur um virka eignarhluti á fjármálamarkaði (Joint Guidelines on the prudential assessment of acquisitions and increases of qualifying holdings in the financial sector), sem stuðst verður við við eftirlitsframkvæmd. Í 3. undirgrein 3. mgr. 11. gr. UCITS, sbr. lið 5) í 11. gr. Omnibus I, er gert ráð fyrir því að ESMA sé heimilt að þróa tæknilega framkvæmdarstaðla hvað varðar eyðublöð, form og málsmeðferðir fyrir samráð á milli viðkomandi lögbærra yfirvalda í tengslum við öflun virkra eignarhluta í rekstrarfélagi verðbréfasjóða, sem verði samþykktir af framkvæmdastjórn ESB,